CELEX: 62014CN0079
Language: da
Date: 2014-02-14 00:00:00
Title: Sag C-79/14: Anmodning om præjudiciel afgørelse indgivet af Landgericht Hannover (Tyskland) den 14. februar 2014 — TUIfly GmbH mod Harald Walter

12.5.2014   
            
            
               DA
            
            
               Den Europæiske Unions Tidende
            
            
               C 142/17
            
         Anmodning om præjudiciel afgørelse indgivet af Landgericht Hannover (Tyskland) den 14. februar 2014 — TUIfly GmbH mod Harald Walter
   (Sag C-79/14)
   2014/C 142/23
   Processprog: tysk
   
      Den forelæggende ret
   
   Landgericht Hannover
   
      Parter i hovedsagen
   
   
      Sagsøger: TUIfly GmbH
   
      Sagsøgt: Harald Walter
   
      Præjudicielle spørgsmål
   
   
               I.
            
            
               Skal artikel 7 i Europa-Parlamentets og Rådets forordning (EF) nr. 261/2004 (1) af 11. februar 2004 fortolkes således, at også en ikke meddelt »førtidig afgang« med den følge, at passagererne ikke kan nå afgangen, er omfattet af forordningen?
            
         
               II.
            
            
               Skal forordningen fortolkes således, at det for så vidt angår årsagen [–] med undtagelse af artikel 5 — ikke er afgørende, hvad forsinkelsen skyldes?
            
         
               III.
            
            
               Er forordningens formål, nemlig at give kompensation for skade, der opstår ved et tidstab, også berørt, hvis passageren vil ankomme tidligere, og det således er en tidsmæssig disposition før afgangen, der påvirkes?
            
         
               IV.
            
            
               Medfører den manglende meddelelse om fremrykningen af afgangen med den følge, at feriestedet nås senere end planlagt, at forordningen finder anvendelse?
            
         
               V.
            
            
               Er formålet med forordningen et højt beskyttelsesniveau med den følge, at begrænsningen af passagerens tidsmæssige disposition er beskyttet? Gælder dette også med hensyn til en førtidig afgang?
            
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT L 46, s. 1).